* **Μαγευτικό Μαρόκο 8 μέρες 23-30/12/2024, 26.12.24-02.01.25. Αεροπορικώς**

**1η Μέρα | Θεσσαλονίκη – Αθήνα – Μαρακές – Καζαμπλάνκα.**

Συγκέντρωση νωρίς το πρωί στο αεροδρόμιο ‘’Μακεδονία’’. Επιβίβαση και αναχώρηση για το Μαρακές με ενδιάμεση στάση στην Αθήνα. Άφιξη και αναχώρηση για την Καζαμπλάνκα. Άφιξη και τακτοποίηση στο ξενοδοχείο μας.

**2η Μέρα | Καζαμπλάνκα – Ξενάγηση πόλης – Ραμπάτ – Ξενάγηση πόλης – Ταγγέρη.**

Πρωινό και στη συνέχεια θα ξεκινήσουμε την ξενάγηση μας στη μεγαλύτερη πόλη του Μαρόκου. Θα επισκεφθούμε την Κεντρική αγορά, την πλατεία Μωχάμεντ 5ου, την πλατεία των Ηνωμένων Εθνών, την παραλιακή λεωφόρο Κορνίς, το τζαμί του Χασάν του Β΄ (εξωτερικά) και την πλούσια συνοικία Άνφα, με τον ιππόδρομο και τα γήπεδα γκολφ. Ελεύθερος χρόνος και συνεχίζουμε για την σημερινή πρωτεύουσα Ραμπάτ. . Εκεί θα επισκεφθούμε το παλάτι του Βασιλιά Χασάν του Β’, το Μαυσωλείο του Μωχάμεντ 5ου, τον Πύργο του Χασάν και την κάσμπα Ουιντάια. Στη συνέχεια θα αναχωρήσουμε για την Ταγγέρη. Άφιξη και τακτοποίηση στο ξενοδοχείο μας.

**3η Μέρα | Ταγγέρη – Ξενάγηση πόλης – Μπλε πόλη – Μεκνές – Φεζ.**

Πρωινό και στη συνέχεια θα ξεκινήσουμε την ξενάγηση μας στην κοσμοπολίτικη πολιτεία της Ταγγέρης η οποία αποτέλεσε σημαντικό λιμάνι του Μαρόκου. Ανά τα χρόνια η σπουδαία αυτή πόλη κατοικήθηκε από τους Φοίνικες, τους Ρωμαίους, τους Άραβες, τους Πορτογάλους, τους Ισπανούς, τους Βρετανούς και τους Γάλλους. Θα ξεναγηθούμε στην κάσμπα και τα σουκς της πόλης και στη συνέχεια θα έχουμε ελεύθερο χρόνο. Συνεχίζουμε για το Σεφσαουέ, το μπλέ χωριό όπως το λένε οι ντόπιοι λόγω του χρώματος των περισσότερων σπιτιών της περιοχής. Θα ακολουθήσει μια πρώτη γνωριμία και στη συνέχεια θα έχουμε ελεύθερο χρόνο για να περπατήσουμε και να θαυμάσουμε τα σοκάκια του χωριού. Στη συνέχεια θα αναχωρήσουμε για την παλιά αυτοκρατορική πρωτεύουσα Μεκνές. Άφιξη και στην ξενάγηση θα δούμε τα ερείπια από το παλάτι του Μουλάι Ισμαήλ, τις "Βερσαλλίες του Μαρόκου" με τα μεγαλόπρεπα τείχη, τις αυλές με τα σιντριβάνια, την επίσης μεγαλόπρεπη πύλη Μπαμπ Ελ Μανσούρ του 17ου αιώνα κ.ά. Αποχαιρετούμε το Μεκνές και μέσα από μια όμορφη διαδρομή θα καταλήξουμε στη Φεζ. Τακτοποίηση στο ξενοδοχείο μας, δείπνο και διανυκτέρευση.

**4η Μέρα | Φεζ – Ξενάγηση πόλης.**

Πρωινό και ξενάγηση στην ιερή αυτή πόλη. Η ξενάγηση περιλαμβάνει την 1η μουσουλμανική Μεντίνα του αραβικού κόσμου με τα 9.202 σοκάκια, μια από τις μεγαλύτερες του κόσμου και τα σούκς. Εκεί θα γνωρίσουμε την κορανική σχολή Μπου Ινανία και την εβραϊκή συνοικία Μελλάχ. Συνεχίζουμε για να δούμε εξωτερικά το παλάτι των Μερενιδών που είναι το πιο παλιό του Μαρόκου, εξωτερικά το τζαμί Καραουίν, που ήταν από τα μεγαλύτερα πανεπιστήμια του αραβικού κόσμου, το Μαυσωλείο του Μουλά Ιντρίς και τα ερείπια της νεκρόπολης των Μερενιδών. Αν υπάρχει χρόνος, θα δούμε τα Βυρσοδεψεία. Απόγευμα ελεύθερο για να ανακαλύψουμε τα μυστικά της Φέζ. Δείπνο, διανυκτέρευση.

**5η Μέρα | Φεζ – Μαρακές.**

Πρωινό και στη συνέχεια θα αναχωρήσουμε για το Μαρακές που με τα ιδιότυπα χρώματά του μαγεύουν τον ταξιδιώτη από την πρώτη στιγμή. Άφιξη και τακτοποίηση στο ξενοδοχείο μας. Το απόγευμα θα έχουμε ελεύθερο χρόνο για μια πρώτη γνωριμία με την πόλη, πάντα με την συνοδεία του αρχηγού μας.

**6η Μέρα | Μαρακές – Ξενάγηση πόλης.**

Πρωινό. Το Μαρακές ιδρύθηκε το 1062. Ήταν από την πρώτη στιγμή η πρωτεύουσα της Αυτοκρατορίας που εκτεινόταν από το σημερινό Τολέδο της Ισπανίας μέχρι και Σενεγάλη. Ονομάστηκε "κόκκινη πόλη" εξαιτίας του χρώματος των υλικών που χρησιμοποιήθηκαν από την γύρω περιοχή για το χτίσιμο της. Ένας μεγάλος λαβύρινθος όπου μέσα σε αυτόν βρίσκονται Παλάτια, Μουσεία, Ναοί και Αγορές. Οι υπέροχοι κήποι της πόλης ακόμα και σήμερα ποτίζονται με τα παλιά παραδοσιακά υπόγεια κανάλια του 11ου αιώνα. Πρωινή ιστορική ξενάγηση που περιλαμβάνει: Την πισίνα και τους κήπους της Μιναρα, τον Μιναρέ της Κουτουπία που κτίστηκε τον 12ο αιώνα την ίδια χρονική στιγμή που κτιζόταν του Γκιραλντα της Σεβίλλης και ο πύργος του Χασσάν στο Ραμπάτ. Στη συνέχεια θα δούμε το παλάτι Μπάχια και το μουσείο του Νταρ Σι Σαιντ. Το βράδυ θα έχετε την ευκαιρία να απολαύσετε Φοκλορικό Show με ποτό στο Chez Ali Fanatsia, δώρο από το γραφείο μας.

**7η Μέρα | Μαρακές – Κοιλάδα Ουρίκα και Βερβέρικα χωριά.**

Πρωινό και ελεύθερη μέρα στο Μαρακές . Όσοι επιθυμούν μπορούν να συμμετέχουν στην προαιρετική εκδρομή μας στην όμορφη  κοιλάδα Ourika, μακριά από τη φασαρία της πόλης. Σε αυτή τη διαδρομή μέσα από εκπληκτικά τοπία με καταπράσινα λιβάδια, θα επισκεφτούμε, αυθεντικά βερβερικά χωριά του 16ου και 17ου αιώνα . Οι Βέρβεροι, ή Βερβερίνοι, οι παλαιότεροι αυτόχθονες κάτοικοι του Μαρόκου και ολόκληρου του Μαγκρέμπ, αποτελούν  το 40% του πληθυσμού της χώρας. Πρόκειται για ένα νομαδικό λαό με κοινή γλώσσα, που κατοικούσε στην περιοχή δυτικά της κοιλάδας του Νείλου στην Βόρεια Αφρική. Τα ίχνη των Imazighen (που στη γλώσσα των Βερβέρων σημαίνει «ελεύθεροι άνθρωποι») χρονολογούνται πριν από 10.000 χρόνια. Επιστροφή νωρίς το απόγευμα στο Μαρακές .

**8η Μέρα | Μαρακές – Πτήση επιστροφής - (Μαρακές – Αθήνα – Θεσσαλονίκη).**

Πρωινό και στη συνέχεια θα αναχωρήσουμε για το αεροδρόμιο για την πτήση της επιστροφής.

|  |  |
| --- | --- |
| **Μεγάλος Γύρος Μαρόκου 8 μέρες** | **Αναχώρηση: 23/12/24 & 26/12/24- Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο** | **Επιβ. Μονόκλινου** | **Γενικές Πληροφορίες** |
| Καζαμπλάνκα: Mogador Center or similar | 5\* | Ημιδιατροφή | 1075€ | 699€ | 380€ | Πτήσεις με την Aegean Airlines: Θεσσαλονίκη - Αθήνα: 06:05 - 07:00 Αθήνα - Μαρακές: 08:55 - 12:30 Μαρακές - Αθήνα: 13:25 - 18:30 Αθήνα - Θεσσαλονίκη: 19:50 - 20:45 |
| Ταγγέρη: Hotel Kenzi Solazur or similar  | 4\* | Ημιδιατροφή |
| Φεζ: Ramada or similar | 5\* | Ημιδιατροφή |
| Μαρακές: Hotel El Andalous Lounges & Spa or similar | 4\* | Ημιδιατροφή |
| **Στη τιμή περιλαμβάνονται:** Αεροπορικά εισιτήρια Θεσ/νίκη - Αθήνα - Μαρακές και αντίστροφα με την Aegean Airlines. Αποσκευή 23kg και χειραποσκευή 8kg. Μεταφορές με πολυτελή λεωφορεία, σύμφωνα με το πρόγραμμα. Διαμονή σε ξενοδοχεία 4\* & 5\*. Πλούσιο πρωινό και δείπνο καθημερινά. Περιηγήσεις και ξεναγήσεις, ξεναγήσεις όπως αναφέρονται στο αναλυτικό μας πρόγραμμα. Δώρο Φολκλορικό Show στο Chez Ali με ποτό. H είσοδος στο Bahia Palace, στο Λαογραφικό Μουσείο, στο Bouanania της Φέζ & στο Ben Youssef museum στο Μαρακές. Έμπειροι αρχηγός - συνοδός του γραφείου μας. Επίσημος ξεναγός στις ξεναγήσεις του προγράμματος. Ασφάλεια αστικής ευθύνης.**Δεν περιλαμβάνονται:** Φόροι αεροδρομίων και επίναυλος καυσίμων: 385€ κατά άτομο. Φιλοδωρήματα: 20€ κατά άτομο. Επιπλέον γεύματα, ποτά , διασκεδάσεις. Είσοδοι σε μουσεία , πάρκα . Ότι δεν αναφέρεται στο αναλυτικό μας πρόγραμμα. Αυτό δεν αναφέρεται στο πρόγραμμα.  |
|